
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Imbruvica 560 mg plėvele dengtos tabletės

Ibrutinibas

SVT-295


1. BENDROJI DALIS

	1.1
	Pareiškėjas/ pareiškėjo atstovas
	UAB „Johnson & Johnson”

	1.2
	Vaistinio preparato registracijos data 

	2014 m. spalio 21 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☐ Taip        ☒ Ne


	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne


	1.6
	Teikiama kompensuoti terapinė indikacija 

Kodas pagal TLK-10 AM
	IMBRUVICA derinys su rituksimabu, ciklofosfamidu, doksorubicinu, vinkristinu ir prednizolonu (IMBRUVICA + R-CHOP) kaitaliojant su R-DHAP (arba R-DHAOx) be IMBRUVICA, ir toliau skiriant IMBRUVICA monoterapiją, yra skirtas mantijos ląstelių limfoma (MLL) sergančių ir prieš tai negydytų suaugusių pacientų, kuriems tiktų autologinė kamieninių ląstelių transplantacija (AKLT), gydymui.

TLK-10 AM kodas – C83.1.

	1.7
	Teikiamos skyrimo sąlygos 
	-

	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Mantijos ląstelių limfoma (MLL) yra palyginti reta B ląstelių limfomos potipio, ne Hodžkino limfomų grupei priklausanti, sudaranti maždaug 2–10 % visų limfomų, piktybinė liga. Apskaičiuota, kad Europoje vidutinis metinis, pagal amžių standartizuotas MLL sergamumas yra apie 0,45 atvejo 100 000 gyventojų per metus, tačiau Šiaurės Europoje jis sudaro iki 3-4 atvejų 100 000 gyventojų per metus. Dažniau nustatoma vyrams (3:1); vidutinis pacientų amžius diagnozės nustatymo metu yra apie 65-68 metai. Higienos instituto duomenys rodo, kad Lietuvoje kasmet nustatoma iki 50 naujų MLL atvejų. 
Didelės rizikos MLL histologiniai požymiai yra: blastoidinė arba pleomorfinė morfologija; didelis Ki-67 teigiamų ląstelių procentas (≥30 %, pagal Europos autorius), susijęs su blogesne prognoze (Ki-67 teigiamų ląstelių vertinimas kaulų čiulpuose yra mažiau patikimas, todėl jo nerekomenduojama naudoti prognozei nustatyti.)
	TP53 mutacijos ir 17p chromosomos delecijos nustatomos maždaug: 10–15 % cMLL atvejų; 25 % nnMLL (t.y. ne limfmazgių MLL) atvejų. Šios mutacijos taip pat siejamos su blogesne prognoze. Pacientams, kuriems nustatomos TP53 mutacijos, dažnai, bet ne visada, kartu būna ir kitų didelės rizikos klinikinių ar morfologinių požymių. Pacientams, gydomiems imunochemoterapija, TP53 mutacijos yra stipresnis nepalankus prognostinis veiksnys nei 17p chromosomos delecijos. 
	BTK, PLCG2, CARD11 ir BCL2 mutacijos kai kuriems pacientams yra pripažinti atsparumo specifinėms taikinių terapijoms mechanizmai.
Standartinė MLL rizikos klasifikavimo sistema yra MLL tarptautinis prognostinis indeksas (MIPI, angl. Mantle Cell Lymphoma International Prognostic Index).
MIPI vertinimui naudojami keturi klinikiniai rodikliai:
· paciento amžius;
· funkcinė būklė (angl. performance status);
· serumo LDH (laktatdehidrogenazės) koncentracija;
· leukocitų skaičius.
MIPI ir Ki-67 proliferacijos rodiklio derinys vadinamas „kombinuotu MIPI“ (c-MIPI, angl. combined MIPI).
Fiziškai tinkamiems pacientams iki 65 metų (gydytojo nuožiūra – iki 70 metų) turėtų būti taikoma viena iš šių pirmosios eilės gydymo strategijų, pirmenybę teikiant schemai, į kurią įtrauktas kovalentinis BTK inhibitorius (cBTKi):

1. cBTKi pagrįsta strategija: 
R-CHOP + ibrutinibas, kaitaliojamas su R-DHAP arba R-DHAOx indukcijos metu [I, A], po kurios skiriama:
· 2 metų ibrutinibo;
· 3 metų palaikomojo gydymo rituksimabu. [I, A]
Pirmosios eilės ibrutinibas yra patvirtintas Europos vaistų agentūros, EMA. Šiuo metu Lietuvoje pacientams, kuriems planuojama AKLT, indukcijai taikoma 6 chemoimunoterapijos kursai R-hiCHOP alternuojant su R-HDAraC.
Šiuo metu Lietuvoje nėra patvirtinto mantijos ląstelių limfomos, MLL, gydymo aprašo, kuriame būtų nurodyti specifinio gydymo pasirinkimai pacientams atsižvelgiant į TLK-10-AM kodus C83.1 kodą. Jei ibrutinibas būtų kompensuojamas pagal pateiktą terapinę indikaciją, jis būtų skiriamas jaunesniems geros sveikatos būklės pacientams ir jiems būtų įmanoma išvengti AKLT po indukcijos gydymo, toliau tęsiant palaikomąjį gydymą monoterapija ibrutinibu iki 2 metų ir vėliau rituksimabu.
Detaliai įvertinus pateiktus klinikinius duomenis ir įprastą klinikinę praktiką Lietuvoje, tinkamas palyginamasis gydymas būtų gydymo schema, taikant indukciją R-CHOP, ar R-DHAP (arba R-HDAraC), protokolu ir po jos atliekamai autologinei kamieninių ląstelių transplantacijai (AKLT).

Tiesioginis palyginimas
Tyrime TRIANGLE atsitiktine tvarka 870 pacientų, suskirstytų į 3 grupes santykiu 1:1:1. Randomizacija buvo atliekama elektroninėje duomenų kaupimo sistemoje, taikant blokinę randomizaciją ir stratifikaciją pagal tyrimo grupes bei MIPI rizikos grupes, naudojant kompiuteriu sugeneruotus atsitiktinius skaičius su nenuspėjama pradine reikšme (angl. seed). 
Pacientai buvo suskirstyti į tris grupes:
- Ibrutinibo (I) grupėje (n = 290): kaip indukcinį gydymą skiriant ibrutinibą po 560 mg per parą (1–19 dienomis) deriniu su R-CHOP trijų 21 dienos ciklų metu (1, 3, 5 ciklų metu) kaitaliojant su R-DHAP trijų 21 dienos ciklų metu (2, 4, 6 ciklų metu), ir po to 2 metus skiriant ibrutinibą po 560 mg per parą;
- Ibrutinibo + AKLT (A+I) grupėje (n = 292): kaip indukcinį gydymą skiriant ibrutinibą po 560 mg per parą (1–19 dieną) deriniu su R-CHOP trijų 21 dienos ciklų metu (1, 3, 5 ciklų metu) kaitaliojant su R-DHAP trijų 21 dienos ciklų metu (2, 4, 6 ciklų metu), paskui skiriant didelių dozių chemoterapiją ir AKLT, o po to 2 metus skiriant ibrutinibą po 560 mg per parą;
- AKLT (A) grupėje (n = 288) - kontrolinėje: kaip indukcinį gydymą skiriant R-CHOP trijų 21 dienos ciklų metu (1, 3, 5 ciklų metu) kaitaliojant su R-DHAP trijų 21 dienos ciklų metu (2, 4, 6 ciklų metu), ir po to skiriant didelių dozių chemoterapiją ir AKLT (kontrolinė grupė).

Pirminė vertinamoji baigtis. Pirminės baigties rezultatų analizė parodė, kad 4 metų IBN (išgyvenamumas be nesėkmės, IBN, angl. failure-free survival, FFS) buvo 81 % (76–86) I grupėje ir 82 % (95 % PI 78–87) A+I grupėje; pagal nuoseklųjį tyrimo planą koreguotas HR buvo 0,86 (vienpusis 98,33 % PI 0,00–1,27; p=0,21). Taigi, A+I grupė nebuvo pranašesnė pagal IBN, lyginant su I grupe. Panašūs rezultatai gauti ir modifikuotoje ITT populiacijoje: nekoreguotas HR buvo 0,92 (vienpusis 98,33 % PI 0,00–1,33; p=0,31). Taip pat A grupės pranašumas prieš I grupę nenustatytas: IBN buvo 81 % (76–86) I grupėje ir 70 % (95 % PI 65–76) A grupėje; pakoreguotas rizikos santykis (HR) buvo 1,45 (vienpusis 98,33 % PI 0,00–2,02; p=0,99) (pav. 6). Post hoc dvipusė analizė (statistinio reikšmingumo riba 3,33 %) parodė I grupės pranašumą prieš A grupę: pakoreguotas HR 0,69 (dvipusis 96,67 % PI 0,45–0,97; p=0,021). Keturių metų IBN buvo 82 % (95 % PI 78–87) A+I grupėje, palyginti su 70 % (65–76) A grupėje; HR 0,63 (vienpusis 98,33 % PI 0,00–0,89; p=0,0026). Taigi, A+I grupė buvo reikšmingai pranašesnė prieš A grupę. Didžiausia nauda stebėta pacientams, kuriems buvo didelė p53 raiška (HR 0,23).
Antrinės vertinamosios baigtys. Po 55,4 mėn. medianos stebėjimo laikotarpio 4 metų BI buvo 90 % (87–94) I grupėje, 88 % (84–92) A+I grupėje, 81 % (95 % PI 76–85) A grupėje. Palyginti su A grupe, mirties rizika buvo statistiškai reikšmingai mažesnė tiek I grupėje (HR 0,57; 95 % PI 0,36–0,90; p=0,0019), tiek A+I grupėje (HR 0,59; 95 % PI 0,38–0,92; p=0,0036). Vertinant 4 metų duomenis apskaičiuotas IBLP: 81 % (77–86) I grupėje, o A+I grupėje buvo 83 % (95 % PI 78–87) (pav. 11). Nekoreguotas HR buvo 0,90 (vienpusis 98,33 % PI 0,00–1,31; vienpusis p=0,28). Nustatytas A+I grupės pranašumas prieš A grupę, HR 0,64 (p=0,0032), A grupės pranašumas prieš I grupę neįrodytas (HR 1,42; p=0,99). Statistiškai reikšmingo skirtumo tarp strategijos su AKLT + ibrutinibu ir be AKLT, bet su ibrutinibu nenustatyta.
Apibendrinant, tiesioginio palyginimo rezultatus, gydymo strategijos A+I ir I, kuriose ibrutunibas yra vartojamas kartu su chemoimunoterapija (A) yra pranašesnės, nei vien tik AKLT gydymo strategija. Tiesioginio palyginimo vertinimo analizė neparodė A+I strategijos pranašumo prieš I gydymo strategiją. Gydymo ibrutinibu veiksmingumo rezultatai, tiek pirminių, tiek antrinių vertinamųjų baigčių, reikšmingai skiriasi abiejose grupėse, AKLT su ibrutinibu (A+I) ir ibrutinibo be AKLT (I), palyginus su kontroline grupe, AKLT be ibrutinibo (A), ir patvirtina A+I ir I gydymo strategijų veiksmingumą. Tačiau A+I gydymo strategija pasižymi dideliu NR dažniu palyginus su I gydymo strategija. 
Atsižvelgiant į palyginamosios analizės rezultatus, ESMO (2026) rekomendacijas ir Lietuvos ekspertų Tarybos išvadą, kad daliai pacientų nebūtinai gali būti taikoma AKLT, I (chemoterapija+ibrutinibas be AKLT) gydymo strategija laikoma tinkamiausia pritaikyti Lietuvos klinikinėje praktikoje.
Siūlomo kompensuoti vaistinio preparato palyginamasis veiksmingumas yra įvertintas kaip didesnis lyginant su įprasta klinikine praktika, t. y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.1 papunktį.

3. EKONOMINIO VERTINIMO APIBENDRINIMAS

KNA įtraukiami pacientų populiacijos duomenys remiantis TRIANGLE tyrimu. Atrinkta pacientų populiacija iki tol negydyta, suaugusieji pacientai nuo 18-65 m., pakankamai aktyvūs/sveiki (angl. fit), sergantys patvirtinta histologiškai mantijos ląstelių limfoma (MLL), pagal Ann-Arbor II-IV stadijos MLL ir tinkami autologinei kamieninių ląstelių transplantacijai (AKLT). Įvertinus pagrindinius įtraukimo bei neįtraukimo kriterijus – tyrimo populiacija atitinka egzistuojančią Lietuvoje MLL sergančiųjų ir gydymo indikacijas atitinkančių populiaciją.
Remiantis dabartiniu MLL gydymu Lietuvoje KNA įtraukiami TRIANGLE klinikinio tyrimo palyginamieji gydymo būdai, t. y. R-CHOP + I/R-DHAP, po kurio sekė ibrutinibo fiksuotos trukmės gydymas (I grupė), palyginti su R-CHOP/R-DHAP, po kurio sekė AKLT (A grupė);
Po klinikinio tyrimo pabaigos duomenys KNA ekstrapoliuojami, taikoma 43 m. (viso gyvenimo) laiko perspektyva (vid. pacientų amžius modelio pradžioje – 57 m.). Laikoma, kad vertinamas laikotarpis yra pakankamos trukmės, kad būtų galima įvertinti sveikatai sukuriamą naudą ir kaštus gydant MLL.
KNA taikomas keturių sveikatos būklių (pusiau Markovo, angl. semi-Markov) modelis: 1) išgyvenamumas be ligos paūmėjimo (FF) 1L stadijoje; 2) išgyvenamumas be ligos progresavimo (PF) 2L stadijoje; 3) išgyvenamumas po 2L stadijos (t. y. PPS) ir 4) mirtis. Tarnyba sutinka, kad Pareiškėjo pasirinktas dalinis Markovo modelis yra tinkamesnis (nei padalintos kohortos išgyvenamumo), kadangi Markovo modelis esant nebrandiems duomenims leidžia tiksliau įvertinti ilgalaikį BI bei suteikia galimybę įtraukti sekančių eilių gydymo veiksmingumo išorinius šaltinius. 
Pareiškėjas duomenų ekstrapoliacijai taiko standartinius parametrinius išgyvenamumo analizės metodus taikant TRIANGLE (pagrindinio ibrutinibo klinikinio tyrimo) ir RAY-3001 (2L) klinikinių tyrimų duomenis pacientų lygmeniu.
Apibendrinant Pareiškėjo taikomas prielaidas, vertinant efektyvumo skirtumus tarp siūlomo ir palyginamojo gydymo ilgajame laikotarpyje, yra laikomos dalinai pagrįstomis, todėl dalį jų Tarnyba keičia (detalizuojama vertinimo protokolo Prielaidų skiltyje).
Tarnyba sutinka ir KNA taikomas individualių kreivių parametrinis modeliavimas (atsižvelgiant, į Pareiškėjo pateiktas logaritminę ir Schoenfeldo liekanų plokštumas bei statistinį reikšmingumą (p-reikšmė < 0,05; Schoenfeldo statistika: p = 0,0117), laikoma, kad proporcingų rizikų prielaida pažeista).
Laiko iki įvykio duomenų ekstrapoliacijos parametrinių funkcijų parinkimui Pareiškėjas vadovaujasi AIC/BIC statistinių informacinių kriterijų įverčiais bei vizualiu kreivių vertinimu pagal atitiktį KM kreivėms. Siekiant validuoti duomenis ilgalaikėje perspektyvoje Pareiškėjas taiko Jungtinės Karalystės klinicistų teiktas tikėtinas išgyvenamumo be nesėkmės baigtis (IBN koreguota pagal laiko iki įvykio ekstrapoliuotas kreives). Tarnyba laiko, kad Lietuvos MML pacientai atitinka JK pacientų charakteristikas, todėl tai, kad duomenys nėra patvirtinti pagal Lietuvos klinikinę praktiką yra laikoma trūkumu, tačiau neesminiu. Tarnyba siekiant nustatyti tinkamiausias parametrines ekstrapoliacijas ilguoju laikotarpiu AKLT grupėje atsižvelgia, kad pagal AIC/BIC statistinius informacinius kriterijus didžiausią atitiktį rodančios gompertz ir log-normal parametrinių funkcijų kreivės rodo optimistiškiausius IBN baigčių rezultatus kai tuo tarpu pagal realaus pasaulio duomenis, IBN kreivės rodo pesimistiškiausius rezultatus (tinkamiausia exponential kreivė). Turint omenyje, kad RPD laikomi patikimesniu šaltiniu, kurio Pareiškėjas nepateikė, Tarnyba įprastinėje atvejo analizėje taiko log-normal (šiek tiek pesimistiškesnius rezultatus lemiantis parametrinis skirstinys), kuris buvo tinkamiausias pagal AIC/BIC informacinius kriterijus. Su ibrutinibo gydymo grupėje taikoma eksponential funkcija tarnyba sutinka.
Kadangi pagrindinė tyrimo baigtis ir stebėjimo tikslas TRIANGLE tyrime buvo įvertinti 1L PFS / FFS (laiką nuo 1L gydymo pradžios iki pirmo ligos progresavimo arba mirties) ir TRIANGLE yra iš esmės 1L (pirmos eilės) efektyvumo vertinimo tyrimas (ligai progresavus tiriamasis pradedamas stebėti tik dėl bendrojo išgyvenamumo arba mirties dėl ligos, o ne 2L gydymo efektyvumo vertinimo), Tarnyba sutinka ir laikoma, kad antros eilės (2L) progresavimo be ligos atsinaujinimo (PFS) modeliavimui tinkamesnis šaltinis yra RAY3001 III fazės klinikinis  tyrimas, kuriame buvo tirti pacientai, jau gavę bent vieną ankstesnio gydymo eilę (1 prior line / relapsed/refractory MCL), todėl jo duomenys tiesiogiai reprezentuoja 2L (antros eilės) ibrutinibo efektyvumą (2L PFS).
Pareiškėjas modelyje įtraukia parinktis, jog mirtingumą PFS 2L etape galima įvertinti remiantis dviem šaltiniais – mirtingumu po 1L etapo nesėkmės, gautu iš TRIANGLE tyrimo arba iš išorinio RAY-3001 tyrimo ibrutinibo grupės duomenimis. Abiem atvejais viršutinė riba yra bendrosios populiacijos mirtingumas. Modeliuojant mirtingumą po pirmos eilės progresavimo, Tarnyba vertina, kad TRIANGLE tyrimo duomenys yra tinkamesni nei RAY3001 klinikinio tyrimo: modelyje yra išlaikoma vidinė logika (nuoseklumas), kadangi paraiškoje modeliuojamas visas paciento kelias pradedant nuo 1L (jei vertinama pirmos eilės paraiška) arba lyginami 1L strategijų baigtys, yra tikslinga taikyti to paties 1L tyrimo (TRIANGLE) po-progresavimo mirtingumo įvestis. Tai leidžia užtikrinti, kad prielaidos apie paciento išgyvenamumą po nesėkmės būtų tiesiogiai susietos su 1L kohortos charakteristikomis. Dėl šių priežasčių, Tarnyba modelyje įprastinėje atvejo analizėje taiko TRIANGLE (2L/3L+) duomenis, o RAY3001 mirtingumo šaltinis (kurį Pareiškėjas taiko įprastinėje atvejo analizėje) vertinamas jautrumo analizėje.
Po-progresavimo mirtingumo (angl. Post-Failure Mortality (PF / PD ->Death)) duomenų ekstrapoliacijai taikomas Log-normal skirstinys (kuriam būdinga kintanti rizika). Perėjimas nuo Exponential prie Log-normal šiame etape yra laikomas pagrįstu, kadangi po ligos progresavimo (PF/PD būklėje) paciento mirties rizika nėra pastovi: 1) Pirmaisiais mėnesiais po progresavimo rizika mirti stipriai išauga (dėl agresyvaus ligos atkryčio); 2) Vėliau, pritaikius sėkmingą gelbėjamosios terapijos (2L/3L+) kursą, rizika laikinai stabilizuojasi, o vėliau vėl kinta.
Kaštų naudingumo analizėje sveikatai sukuriama nauda buvo vertinama pagal su sveikata susijusią gyvenimo kokybę (angl. Health realated quality of life, HRQoL). Pagrindinio ibrutinibo klinikinio tyrimo (TRIANGLE) metu HRQoL duomenys renkami nebuvo, todėl Pareiškėjas KNA įtraukia gyvenimo kokybės įverčius iš išorinių literatūros šaltinių. Individualių pacientų lygio EQ-5D duomenys buvo nustatyti remiantis SHINE (duomenų rinkimo pabaiga – 2021 m. birželis) ir RAY-3001 (duomenų rinkimo pabaiga – 2015 m. gegužė) tyrimais ir panaudoti kaip TRIANGLE tyrimo pakaitiniai ekonominio efektyvumo modelyje. Naudingumo vertės buvo pritaikytos kiekvienai sveikatos būklei ir įvykiui modelyje, siekiant atspindėti paciento gyvenimo kokybę, susijusią su gydymo ir ligos rezultatais. Gyvenimo kokybės įverčiai koreguoti pagal lytį ir amžių, įtraukti su nepageidaujamais reiškiniais susiję gyvenimo kokybės praradimai (angl. disutilities). Atsižvelgiant į duomenų trūkumą ir Pareiškėjo atliktą SLA, Tarnyba laiko gyvenimo kokybės įverčius tinkamais.
Apibendrinant KNA įtraukiamus kaštus ir išteklius, Tarnyba vertina, kad įtraukti tiesiogiai su sveikatos sistema susiję kaštai iš PSDF biudžeto perspektyvos yra tinkami. Ibrutinibo kaina KNA įtraukta teikiama su nuolaida (su PGS: ***** Eur./140 mg, N30 – *** proc. nuolaida), palyginamojo gydymo įkainiai įtraukti pagal 2026 m. VLK kainyno įkainius. Brangiųjų paslaugų (CAR-T) įkainiai laikomi apskaičiuotais tinkamai.

3.1 Ekonominės analizės rezultatas

	Rezultatai

	Kaštų skirtumas
	*****

	Papildomi gyvenimo metai (LY)
	*****

	Papildomi kokybiški gyvenimo metai (QALY)
	*****

	ICER už LY
	***** Eur./LY

	ICER už QALY
	***** Eur./QALY

	Referencinė kaštų naudingumo vertė
	***** Eur.


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

Pagal ekonominės analizės rezultatus ibrutinibą skiriant derinyje su rituksimabu, ciklofosfamidu, doksorubicinu, vinkristinu ir prednizolonu (IMBRUVICA + R-CHOP) kaitaliojant su R-DHAP (arba R-DHAOx) be IMBRUVICA ir toliau skiriant IMBRUVICA monoterapiją lyginant su įprastu gydymu (R-CHOP, R-DHAP+ASCT±R) sveikatai sukuriama nauda (inkrementiniai QALYS) - ***, o ibrutinibo derinyje kaštai yra ***** Eur. didesni nei standartinio šiuo metu Lietuvoje taikomo gydymo. Apskaičiuotas ICER – ***** Eur./QALY atitinka lengvai ligos naštai taikomą referencinę kaštų naudingumo vertę (<***** Eur.). 
Tarnyba pastebi, kad pagal vienveiksnės jautrumo analizės rezultatus itin jautrus kintamasis yra - laiko iki įvykio ekstrapoliacijos įverčiai (ICER svyruoja nuo dominuojančio iki *** tūkst.), tačiau atmetus matematiškai kraštutinius, mažai kliniškai tikėtinus scenarijus, praktiškai taikant skirtingas, bet kliniškai pagrįstas ekstrapoliacijos funkcijas (scenarijų analizėje), ICER kinta nuosekliai ir nė vienu atveju neviršija ** tūkst. ICER ribos. Vertinant kitus kintamuosius, nė vienu atveju lengvai ligos naštai taikomos referencinės kaštų naudingumo vertės slenkstis nėra viršijamas (<***** Eur.). Tarnyba taip pat atsižvelgia, kad siekiant sumažinti KNA neapibrėžtumus, Pareiškėjas teikia ibrunibo kainos nuolaidą (** proc.). Laikoma, kad modelio rezultatai išlieka stabilūs ir patikimi.

4. PACIENTŲ ORGANIZACIJŲ PATEIKTI DUOMENYS 

Pacientų organizacijos pozicija nepateikta.

5. SVEIKATOS PRIEŽIŪROS SPECIALISTŲ  ORGANIZACIJŲ PATEIKTI DUOMENYS

Sveikatos priežiūros specialistų organizacijos pozicija nepateikta.

6. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☒ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




7. REKOMENDACIJA

Vadovaujantis Aprašo 301.1 papunkčiu rekomenduojama kompensuoti vaistinį preparatą pagal paraiškoje nurodytą indikaciją (arba jos dalį) su skyrimo sąlygomis, netaikant PGS, kai vertinimo išvados atitinka Aprašo 29.1.1 ir 29.2.1 papunkčiuose numatytas sąlygas.

7.1  Siūloma (-os) kompensuoti terapinės indikacijos ir skyrimo sąlygos 

Terapinės indikacijos

Siūlomos terapinės indikacijos

IMBRUVICA derinys su rituksimabu, ciklofosfamidu, doksorubicinu, vinkristinu ir prednizolonu (IMBRUVICA + R-CHOP) kaitaliojant su R-DHAP (arba R-DHAOx) be IMBRUVICA, ir toliau skiriant IMBRUVICA monoterapiją, yra skirtas mantijos ląstelių limfoma (MLL) sergančių ir prieš tai negydytų suaugusių pacientų, kuriems tiktų autologinė kamieninių ląstelių transplantacija (AKLT), gydymui.

TLK-10 AM kodas – C83.1

7.2 Skyrimo sąlygos


Skiriamas derinyje su rituksimabu, ciklofosfamidu, doksorubicinu, vinkristinu ir prednizolonu (ibrutinibas + R-CHOP) kaitaliojant su R-DHAP (arba R-DHAOx) be ibrutinibo, ir toliau skiriant ibrutinibo monoterapiją, mantijos ląstelių limfoma (MLL) sergančių ir prieš tai negydytų suaugusių pacientų, kuriems tiktų autologinė kamieninių ląstelių transplantacija gydymui, laikantis Preparato charakteristikų santraukoje nurodyto dozavimo plano.

Pastabos
Jei būtų priimtas sprendimas įrašyti šį vaistinį preparatą į kompensavimo sąrašus, būtina papildyti kompensavimo sąrašus, nurodant kitai terapinei indikacijai (TLK kodas C83.1) įrašyto vaistinio preparato ibrutinibo skyrimo sąlygas. 
Siūlomas įrašyti skyrimo sąlygas atitinkančias patvirtintas ibrutinimo terapines indikacijas.

Skiriamas kaip monoterapija  suaugusių pacientų, sergančių recidyvuojančia arba refrakterine MLL, gydymui.
___________________________



